Hertfordshire
Hertfordshire (skraćeno Herts) čita se Hartfordšir je engleski historijski i ceremonijalna grofovija u jugoistočnoj Engleskoj.

Geografske karakteristike

Hertfordshire leži u regiji Istočna Engleska, ima površinu od 1643 km², na kojoj živi 1,116.062 stanovnika.

On graniči sa sjevera sa grofovijom Bedfordshire, a sa sjeveroistoka, sa Grofovijom Cambridgeshire, sa istoka sa Grofovijom Essex, sa Grofovijom Buckinghamshire sa zapada i sa Grofovijom Greater London sa juga.

Hertfordshire većim dijelom leži u Londonskom bazenu, ali ga na sjeveru od jugozapada prema sjeveroistoku presjeca 
vapnenački greben Chiltern. Zbog tog mu obje veće rijeke; Lea (istok) i Colne (zapad) teku prema jugu u Temzu. 

Šumovite doline tih rijeka čuvaju se kao zeleni pojas i rekreaciona zona metropolitanskog Londona, čitavim 
nizom zakonskih mjera.

Hertfordshire je administrativno podjeljen na 10 distrikta: East Hertfordshire, North Hertfordshire, Three Rivers, 
Welwyn Hatfield, Broxbourne, Dacorum, Hertsmere, Stevenage, Watford i City and District of St Albans. 

Grad Hertford je administrativni centar.

Historija

Po Hertfordshiru ima puno arheoloških nalaza od neolita, preko brončanog doba, do onih iz vremena Belga, ali 
su najbrojniji oni iz rimskih vremena. Počevši od rimskih puteva Ermine i Watling 
koji su iz Londiniuma (London), vodili na sjever, do grada Verulamijuma (današnji St Albans).

Na istom mjestu su Sasi 793. podigli opatiju, čiju su crkvu, obnovili Normani, na njenim temeljima je 
današnja Katedrala u St Albansu.
Tokom sljedećih vijekova su zbog blizine Londona podignuti brojni ladanjski dvorci, kao što su Hatfield, Knebworth i Gorhambury, a niknula 
su i tipična trgovišta kao što su Hertford i Hitchin.

Ali je tek 20. vijek dao Hertfordshiru poseban značaj, tad su podignuta prva dva pionirska vrtna grada modernog doba -Letchworth
(1903) i Welwyn Garden City (1920).
Nakon Drugog svjetskog rata podignuta su četiri od osam novih satelitskih gradova Londona Hatfield, 
Hemel Hempstead, Stevenage i Welwyn. Ali unatoč vrlo brižljivom urbanističkom planiranju naselja po Hertfordshiru nekotrolirano 
brzo rastu kao naprimjer Watford. 
To je zbog odlične prometne povezanosti sa Londonom (željeznica, autoputi) pa se brojne kompanije zbog nižih troškova sele u gradove Hertfordshira.

Izvori

Vanjske veze 

 Hertfordshire County Council 

 
Grofovije u Engleskoj
Istočna Engleska